Document ID: /roh_data/filtered/fineweb-2-filterrobots_roh.jsonl.gz/68141

Las emprimas emnas da l'onn hai dà a Cuira radund 20 cas, nua che laders èn penetrads en abitaziuns per engular valurs. En in cas era la locatura en l'abitaziun cura ch'ils laders èn ruts en. Quant gronda che la summa da delict è n'ha la Polizia chantunala betg communitgà. Per regla han las persunas nunenconuschentas engulà daners e cartas da debit.
En ils blers cas n'eran las abitaziuns u ils corridors betg serrads. En ils cas nua che l'abitaziun era serrada, èn ils laders ruts en sur il balcun, respectivamain il spazi dal plaunterren.
La Polizia chantunala fa attent sin il suandant:
- Serrar giu ils corridors sco era las portas d’abitaziuns cun la clav.
- Per sustegnair activamain la protecziun da fastizs da la polizia e las acziuns d’investigaziun èsi da laschar intact il lieu da delict enfin la polizia arriva.